el el el el el el el el el el el el el el el el el el el el el el el el el el el el el el el el sv el el el ca el fr el oc el pam el it el el el el el el el el el el el el el el el el el el el el el el el el el de el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Αυτό το λήμμα αφορά την πόλη του κρατιδίου της Βόρειας Ρηνανίας-Βεστφαλίας. Για το ομώνυμο κρατίδιο, δείτε: Έσση.
Το Έσσεν (γερμ. Essen) είναι μια γερμανική πόλη στο κέντρο της κοιλάδας του Ρουρ του κρατιδίου της Βόρειας Ρηνανίας-Βεστφαλίας. Με 583.381 κατοίκους καταλαμβάνει την τέταρτη θέση σε πληθυσμό εντός του κρατιδίου[2]. Αντιπροσωπεύοντας ολόκληρη την κοιλάδα του Ρουρ, η πόλη του Έσσεν ανακηρύχθηκε πολιτιστική πρωτεύουσα της Ευρώπης για το 2010[3].
582.140 [1] (31 Δεκεμβρίου 2007)
Όρια ευρύτερης διοικητικής οντότητας
δεδομένα (π • σ • ε )
Η πόλη ανήκε παλαιότερα στα σημαντικότερα κέντρα βιομηχανίας μεταλλευμάτων της Γερμανίας και εξακολουθεί και σήμερα να διατηρεί τον βιομηχανικό της χαρακτήρα, έχοντας όμως αναπτύξει παράλληλα και ισχυρό τομέα υπηρεσιών. Από το 1958 η πόλη αποτελεί έδρα επισκόπου της ρωμαιοκαθολικής εκκλησίας και από το 1972 είναι πανεπιστημιούπολη. Το 2003 το πανεπιστήμιο του Έσσεν ενώθηκε με το πανεπιστήμιο του Ντούισμπουργκ (Πανεπιστήμιο Ντούισμπουργκ-Έσσεν). Αξιόλογο ενδιαφέρον παρουσιάζει το Μουσείο Φόλκβανγκ με την πλούσια πινακοθήκη του.
Το Έσσεν βρίσκεται στο κέντρο της κοιλάδας του Ρουρ, ανατολικά του Ρήνου σε μικρή απόσταση από τη διώρυγα Ρήνου–Χέρνε (Rhein-Herne-Kanal) και βόρεια του ποταμού Ρουρ, ο οποίος σχηματίζει την λίμνη Μπαλντενάι μεταξύ των συνοικιών Κουπφερντρέ, Χάιζιγκεν και Βέρντεν. Ο μέσος όρος υψόμετρου ανέρχεται στα 116 μέτρα. Το ψηλότερο σημείο της πόλης (202,5 μέτρα) βρίσκεται στο Χαϊντχάουζεν, ενώ το χαμηλότερο (26,5 μέτρα) βρίσκεται στο Κάρναπ[4].
Η μεγαλύτερη επέκταση της πόλης από βορρά στο νότο ανέρχεται στα 21 χμ, από ανατολή στη δύση 17 χμ.
Αρχίζοντας βορειοανατολικά και ακολουθώντας δεξιόστροφη κατεύθυνση, οι παρακάτω πόλεις συνορεύουν με το Έσσεν: Γκελζενκίρχεν, Μπόχουμ, Χάτιγκεν, Φέλμπερτ, Χαϊλιγκενχάους, Ράτιγκεν, Μιλχάιμ, Ομπερχάουζεν, Μπότροπ και Γκλάντμπεκ.
Η περιοχή του Έσσεν είναι διαιρεμένη σε 9 αστικές περιοχές, από τις οποίες η κάθε μια διαθέτει αντιπροσωπευτικό όργανο με 19 μέλη, τα οποία ψηφίζονται κάθε πέντε χρόνια στις τοπικές εκλογές. Οι 9 αστικές περιοχές χωρίζονται σε συνολικά 50 συνοικίες[5]. Οι περισσότερες συνοικίες στο παρελθόν αποτελούσαν ανεξάρτητους δήμους, οι οποίοι κάποτε ενσωματώθηκαν στην πόλη του Έσσεν.
Η πόλη του Έσσεν χτίστηκε γύρω από μια μονή Βενεδικτίνων του 9ου αιώνα. Παρέμεινε σχετικά μικρή πόλη, μέχρι που το 1811 ίδρυσε εκεί το πρώτο εργοστάσιο του ο Φρίντριχ Κρουπ. Με την ανάπτυξη της Κρουπ, άρχισε και η καταπληκτική ανάπτυξη της πόλης, η οποία την εποχή εκείνη ονομάστηκε γερμανική «πρωτεύουσα του άνθρακα». Εκτός από τις γιγαντιαίες μεταλλουργικές, σιδηρουργικές και μηχανουργικές εγκαταστάσεις, ιδρύθηκαν άπειρα συγκροτήματα παραγωγής χημικών προϊόντων, υαλουργίας και υφαντουργίας. Αποτέλεσμα της βιομηχανοποίησης ήταν η επέκταση του Έσσεν και η απορρόφηση πολυάριθμων γειτονικών κέντρων, μεταξύ των οποίων τα Μπόρμπεκ και Βέρντεν.
Τα όπλα που κατασκευάστηκαν στο Έσσεν επηρέασαν σημαντικά τη ροή των πολέμων της Ευρώπης μεταξύ του 1866 και του 1945. Εξαιτίας της σπουδαιότητας του, ιδιαίτερα στον τομέα της κατασκευής όπλων, το Έσσεν υπέστη κατά το Β' Παγκόσμιο Πόλεμο σφοδρότατους βομβαρδισμούς με αποτέλεσμα να καταστραφούν τα 75% της πόλης. Πολλά από τα υπόλοιπα κτίρια υπέστησαν βαριές ζημιές, μεταξύ των οποίων ο ρομανικού ρυθμού καθεδρικός ναός, που αποκαταστάθηκε μετά τον πόλεμο.
↑ Πληθυσμός βάσει Κρατιδιακής Υπηρεσίας Επεξεργασίας Δεδομένων και Στατιστικής Αρχειοθετήθηκε 2008-09-17 στο Wayback Machine., Πληθυσμός διοικητικής περιφέρειας Ντίσελντορφ, 31 Δεκεμβρίου 2007, ανακτήθηκε 26 Σεπτεμβρίου 2008
↑ «NRW-Einwohnerzahl lag auch Mitte dieses Jahres bei 17,9 Millionen». [de]. Ανακτήθηκε στις 16 Μαΐου 2019.
↑ «Kulturhauptstadt Europas RUHR.2010». [de]. Ανακτήθηκε στις 16 Μαΐου 2019.
↑ «Essen Geographisch». [de]. Ανακτήθηκε στις 16 Μαΐου 2019. [νεκρός σύνδεσμος]
↑ «Die Essener Stadtteile». [de]. Αρχειοθετήθηκε από το πρωτότυπο στις 9 Μαΐου 2019. Ανακτήθηκε στις 16 Μαΐου 2019.